open-index/open-wikipedia-markdown huggingface dataset:
Erik Lesser

**Erik Lesser** (s. 17. toukokuuta 1988) on saksalainen jo uransa lopettanut  ampumahiihtäjä.

## Arvokilpailut
Vuonna 2009 Lesser saavutti nuorten MM-kilpailuissa kultaa viestissä ja pronssia normaalikilpailussa. Hän voitti samana vuonna nuorten maailmanmestaruuden rulla-ampumahiihdon sprintissä ja takaa-ajossa. EM-kilpailujen miesten sarjassa hän on saanut kultaa viestissä 2010, 2011 ja 2012, hopeaa takaa-ajossa 2010 ja pronssia normaalimatkalla 2012. 

Nové Měston MM-kilpailuissa 2013 Lesser hiihti ankkuriosuuden Saksan pronssijoukkueessa miesten viestissä, oli yhteislähtökilpailussa viides, sprintissä 12:s ja takaa-ajossa 14:s. Sotšin olympialaisissa 2014 hän oli normaalimatkalla toinen ja hiihti avausosuuden hopeaa saaneessa Saksan viestijoukkueessa. Kontiolahden MM-kilpailuissa 2015 hän voitti takaa-ajon ja sijoittui sprintissä viidenneksi. Hän hiihti avausosuuden Saksan kultaa voittaneessa miesten viestijoukkueessa. Oslon MM-kilpailuissa 2016 hän hiihti avausosuuden hopeaa saaneessa Saksan viestijoukkueessa. Lisäksi hän oli takaa-ajossa ja normaalimatkalla seitsemäs sekä yhteislähdössä neljästoista. Hochfilzenin MM-kilpailuissa 2017 hän sijoittui normaalimatkalla neljänneksi. Pyeongchangin olympialaisissa 2018 hän hiihti avausosuuden Saksan pronssijoukkueessa miesten viestissä. Yhteislähtökilpailussa hän oli neljäs, normaalimatkalla yhdeksäs, pikakilpailussa ja takaa-ajossa yhdestoista. Östersundin MM-kilpailuissa 2019 hän saavutti hopeaa viestissä. Pikakilpailussa hän sijoittui kahdeksanneksi ja takaa-ajossa sekä normaalimatkalla 11:nneksi. Anterselvan MM-kilpailuissa 2020 hän voitti hopeaa sekapariviestissä parinaan Franziska Preuß. Lisäksi hän hiihti avausosuuden Saksan pronssia voittaneessa viestijoukkueessa.

## Maailmancup
Maailmancupissa Lesser kilpaili ensimmäisen kerran kaudella 2010–2011. Hän saavutti ensimmäisen palkintokorokesijoituksensa Östersundin normaalimatkalla kaudella 2012–2013 oltuaan kolmas. Hän oli samalla kaudella kolmas myös Oslon yhteislähtökilpailussa. Kaudella 2013–2014 Lesser sijoittui toiseksi Annecyn takaa-ajokilpailussa. Ensimmäisen voittonsa hän sai kaudella 2014–2015 takaa-ajossa Kontiolahden MM-kilpailussa. Hän oli samalla kaudella maailmancupin kokonaispisteissä kymmenes ja takaa-ajocupissa viides.

Kaudella 2015–2016 Lesser voitti toisen maailmancupin osakilpailunsa Ruhpoldingissa yhteislähdössä. Hanty-Mansijskin takaa-ajokilpailussa hän oli kolmas. Seuraavalla kaudella hän sijoittui Oberhofin yhteislähtökilpailussa toiseksi. Maailmancupin kokonaiskilpailussa hän oli kymmenes ja yhteislähtöcupissa viides. Kaudella 2017–2018 hän sijoittui kolmanneksi Östersundin sprintissä ja Le Grand-Bornandin yhteislähtökilpailussa. Kaudella 2020–2021 hän oli kolmas Kontiolahden normaalimatkalla. Kaudella 2021–2022 hän saavutti takaa-ajokilpailuissa kakksossijan Kontiolahdella ja voiton Oslossa. Hän sijoittui takaa-ajocupissa kolmanneksi ja maailmancupin kokonaiskilpailussa kymmenenneksi.

## Muuta
Erik Lesser on 1970-luvun huippuhiihtäjän Axel Lesserin veljenpoika.

## Lähteet

## Aiheesta muualla
Erlend Bjøntegaard

**Erlend Bjøntegaard** (s. 30. heinäkuuta 1990) on norjalainen ampumahiihtäjä.

Nuorten MM-kilpailuissa Bjøntegaard kilpaili vuosina 2008–2011. Henkilökohtaisilla matkoilla hän saavutti kultaa takaa-ajossa ja hopeaa pikakilpailussa Canmoressa 2009. Viestijoukkueessa hän saavutti hopeaa Ruhpoldingissa 2008 ja pronssia Nové Městossa 2011. Pyeongchangin olympialaisissa 2018 hän sijoittui pikakilpailussa viidenneksi, yhteislähdössä seitsemänneksi ja takaa-ajossa yhdeksänneksi. Östersundin MM-kilpailuissa 2019 hän oli pikakilpailussa seitsemäs ja takaa-ajossa viidestoista. Anterselvan MM-kilpailuissa 2020 hän sijoittui takaa-ajossa 15:nneksi. EM-kilpailuissa hän on saavuttanut hopeaa viestissä 2014 ja sekaviestissä 2017 sekä kultaa sekaviestissä ja hopeaa normaalimatkalla 2021.

Maailmancupissa Bjøntegaard debytoi kaudella 2012–2013 ollen Östersundin normaalimatkalla seitsemäs. Ensimmäisen palkintosijansa hän saavutti oltuaan kolmas Antholzin yhteislähtökilpailussa kaudella 2017–2018. Hän oli samalla kaudella toinen Tjumenin yhteislähtökilpailussa. Kaudella 2018–2019 hän sijoittui toiseksi Antholzin pikakilpailussa. kokonaiskilpailussa hän on ollut parhaimmillaan 26:s niin ikään kaudella 2017–2018.

## Lähteet
Pylkkönen

**Pylkkönen** on muun muassa seuraavien henkilöiden sukunimi:

*Maila Pylkkönen (1931–1986), runoilija
*Tapio Pylkkönen (1923–2005), jalkapalloilija
Pehkonen

**Pehkonen** on suomalainen sukunimi, joka on muun muassa seuraavilla henkilöillä:

*Aarne Pehkonen (s. 1943), maatalousteknologian professori
*Antti Pehkonen (s. 1982), jalkapalloilija
*E. Y. (Eero) Pehkonen (1882–1949), kansanedustaja (maalaisliitto), maaherra
*Eemeli Pehkonen (1892–1947), jääkäri
*Eila Pehkonen (1924–1991), näyttelijä
*Erkki Pehkonen (1941–2024), matemaatikko ja professori
*Frans Pehkonen (1870–1957), senaattori, Korkeimman oikeuden presidentti
*Ilpo Pehkonen (s. 1989), koripalloilija
*Jaakko Pehkonen (s. 1960), taloustieteilijä
*Jalmari Pehkonen (1885–1953), jääkäri
*Jari Pehkonen (s. 1961), näyttelijä
*Jere Pehkonen (s. 1989), radiotoimittaja
*Keijo Pehkonen (s. 1964), painija
*Kerttu Pesonen, o.s. Pehkonen, (1928–2018), hiihtäjä
*Kirsi Pehkonen (s.1965), kirjailija
*Mari Pehkonen (s. 1985), jääkiekkoilija
*Mikko Pehkonen (1879–1958), maanviljelijä, kansanedustaja 1919–1922
*Mikko Pehkonen (s. 1987), koripalloilija
*Reinhold Pehkonen, *Hellä Kotijärvi* (1896–1988), näytelmäkirjailija
*Sakari Pehkonen (s. 1961), koripalloilija
*Seppo Pehkonen (s. 1945), helluntailainen pappi
*Tauno Pehkonen (1937–2013), kansanedustaja (Kristillinen liitto)
*Tuija Pehkonen (s. 1985), radiotoimittaja, bloggaaja ja juontaja.
Maradona (täsmennyssivu)

**Maradona** tarkoittaa seuraavia:

* Diego Maradona (1960–2020), argentiinalainen jalkapalloilija, maailmanmestari ja valmentaja
* Hugo Maradona (1969–2021), argentiinalainen jalkapalloilija ja valmentaja, Diego Maradonan veli

;muita merkityksiä:
* Estadio Diego Armando Maradona, jalkapallostadion Buenos Airesin kaupungissa Argentiinassa.
* Maradona (kesä ’86), Teflon Brothersin kappale
* Maradona, Emir Kusturican ohjaama dokumenttielokuva vuodelta 2008
* Diego Maradona, Asif Kapadian ohjaama elokuva vuodelta 2019
Yö kun saapuu Helsinkiin

**Yö kun saapuu Helsinkiin** on J. Karjalainen ja Mustat Lasit -yhtyeen toinen levytys, joka oli yhtyeen varsinainen läpimurto huhtikuussa 1982 julkaistulla LP:llä ja kasetilla. Levyn tyyli on selkeästi bluespohjainen, vaikka tarkkaa suunnitelmaa levyn kaavasta ei ollut olemassa. Yhtye halusi parantaa musiikillista tulosta debyyttiin verrattuna. Albumin hiteiksi muodostuivat nimikkokappale 'Yö kun saapuu Helsinkiin' sekä 'Ankkurinappi'. 

Yli kymmenen vuotta albumin julkaisun jälkeen myös 'Sankarit' kappaleesta kehkeytyi menestys. Se adoptoitiin vuoden 1995 maailmanmestaruuden voittaneen Suomen jääkiekkojoukkueen voitonlauluksi. 

## Kappaleet
Kaikki kappaleet säveltänyt ja sanoittanut J. Karjalainen, ellei toisin mainittu.

;A-puoli
#
#
#
#
#

;B-puoli
#
#
#
#
#

## Kokoonpano
* J. Karjalainen – laulu, kitara, huuliharppu (4, 5, 10)
* Jukka Tuovinen – alttosaksofoni, sopraanosaksofoni, baritonisaksofoni
* Heikki Keskinen – tenorisaksofoni
* Mikko Kivikari – sähköpiano
* Janne Haavisto – rummut, congat
* Pekka Hohtari – basso

### Muut tekijät
* Renne Angelvuo – äänittäjä
* Juhani Niemi – valokuvat
* Löde Lötjönen – kansikuva

## Lähteet
* Yö kun saapuu Helsinkiin, Poko-records-sivustolla 
* J. KARJALAINEN: KAIKKI HITIT
Pyykönen

**Pyykönen** on suomalainen sukunimi, joka on muun muassa seuraavilla henkilöillä:

*Hilippa Pyykönen (1900–1973), eräkirjailija
*Juha Pyykönen (s. 1958), prikaatikenraali
*Kalevi Pyykönen (1934–1994), taidemaalari
*Kari Pyykönen (s. 1966), valokuvataiteilija ja kouluttaja
*Lauri Pyykönen (s. 1978), maastohiihtäjä 
*Pirkko Mäkelä (o.s. *Pyykönen*, s. 1936), telinevoimistelija
*Risto Pyykönen (s. 1951), yritysjohtaja, kauppaneuvos

## Katso myös
* Pyykkönen
Republic P-43 Lancer

**Republic P-43** *Lancer* on Yhdysvalloissa suunniteltu ja valmistettu potkurihävittäjä.

Konetyypin edeltäjä oli Seversky P-35 ja seuraaja Republic P-47 Thunderbolt. Kaikkia näitä yhdisti tähtimoottori. P-43:ssa oli Pratt & Whitneyn R-1830 *Twin Wasp* -moottori, samaa tyyppiä kuin esim. F4F Wildcatissa. Turboahdetun moottorin teho oli 1&nbsp;200 hevosvoimaa (895 kW). P-43 *Lancer* ylsi 573 km/h huippunopeuteen ja 10&nbsp;975 metrin lakikorkeuteen. Toimintamatka oli 1&nbsp;046 kilometriä.

P-43:ssa oli jo paljon seuraajansa piirteitä, mutta konetyyppi oli P-47:ää pienempi, kevyempi sekä kevyemmin aseistettu. Ampuma-aseistus käsitti kaksi 12,7 mm konekivääriä rungon yläosassa edessä ja toiset kaksi siivissä. Pommeja tyyppi saattoi kuljettaa enintään 6&nbsp;× 9 kg:n (20 paunan) verran. Yhdysvaltain lentojoukot USAAC ei hyväksynyt tyyppiä taistelukäyttöön.

Konetyyppiä ei valmistettu paljoakaan. Yhdysvallat lähetti sitä sen sijaan kahdelle liittolaismaalleen Lend-Lease-sopimuksen nojalla. Yhdysvaltojen jälkeen suurimmat käyttäjämaat olivat Kiina (arviolta 250 lentokonetta)  sekä Australian RAAF.

## Lähteet
*Mondey, David: *The Hamlyn Concise Guide to American Aircraft of World War II* (englanniksi)  (ensipainos 1982)

### Viitteet

## Aiheesta muualla
*http://www.aviastar.org/air/usa/republic_p-43.php
*http://www.airwar.ru/enc/fww2/p43.html 
*http://www.wwiivehicles.com/usa/aircraft/fighter/republic-p-43-lancer.asp
Pöntinen

**Pöntinen** on suomalainen sukunimi, joka on muun muassa seuraavilla henkilöillä:
*Benjam Pöntinen (s. 1953), luontovalokuvaaja
*Harri Pöntinen (1955–2023), rallikilpailuiden ja muiden autourheilutapahtumien selostaja ja kuuluttaja
*Hiskias Pendin eli *Peter Hiskias Pöntinen* (1823–1881), kultaseppämestari
*Jasmiina Pöntinen, ravitsemusterapeutti, yksi Tiedenaiset-yhteisön perustajista
*Joonas Pöntinen (s. 1990), jalkapalloilija 
*Kai Pöntinen (s. 1963), kunnallispoliitikko (kok.), paikallisradiotoiminnan taustavaikuttaja
*Pirkko Pöntinen, toimittaja
*Roland Pöntinen (s. 1963), ruotsalainen pianisti ja säveltäjä
*Seija Pöntinen (1934–1998), yleisurheilija
*Seppo Pöntinen (1945–2022), sosiologian professori
* Stefan Pöntinen (s. 1967), ruotsalainen säveltäjä, viulisti ja viulupedagogi
*Tarja Pöntinen (s. 1959), pesäpalloilija
*Tuula Vilkas, myöh. *Pöntinen* (s. 1950), pikaluistelija.

## Muita
* Harju & Pöntinen, televisiokanava
Rahunen

**Rahunen** on muun muassa seuraavien suomalaisten henkilöiden sukunimi:

*Aarne Rahunen (1889–1970), toimittaja
*Aki Rahunen (s. 1971), tennispelaaja
*Isa Rahunen (s. 1993), jääkiekkoilija
*Simo Rahunen (s. 1990), pesäpalloilija
John Refoua

**John Refoua** (1964 New York – 14. toukokuuta 2023) oli yhdysvaltalainen elokuvaleikkaaja. Hän teki paljon yhteistyötä James Cameronin kanssa, joista tunnetuin lienee Avatar, jossa hän toimi elokuvan leikkaajana. Hänen muihin töihinsä lukeutuivat muun muassa komediat *[[Reno 911!]]*, *[[Miami and Balls of Fury]]* sekä televisiosarjat ** ja *[[Dark Angel]]*.

## Lähteet
Johanna Oras

**Johanna Oras** (s. 1970 Turku) on suomalainen taidemaalari. Hän on opiskellut muun muassa Pietarin taideakatemiassa sekä Firenzen Florence Academy of Art -taidekoulussa. Ensimmäiset yksityisnäyttelynsä Oras piti 1990-luvun alussa. Suomen lisäksi hänen töitään on ollut näytteillä monissa Euroopan maissa, Yhdysvalloissa ja Qatarissa.

## Taiteellinen ura
Oras asuu ja työskentelee suurimman osan vuodesta Etelä-Ranskassa Cagnes-sur-Merin kaupungissa. Suomessa hänellä on lisäksi oma ateljee Koski Tl:n kunnassa. Ateljee oli avoinna vierailijoille 1996–2003 ja 2023. Oras pitää myös vakituisia kesänäyttelyjä Punkaharjulla sijaitsevassa taidekartanossa, jonka hän omistaa yhdessä aviomiehensä kanssa. Oras on yrittäjä.

Oras tekee pikkutarkkoja esineasetelmia perinteiseen biedermeier-tyyliin. Esineinä voi kuitenkin olla myös nykyajan ylellisyysesineitä, kuten Louis Vuittonin laukkuja tai Burberryn ruutukuosia. Johanna Oraksen näyttelyt ovat saavuttanet yleisön keskuudessa suurta suosiota. Nykyisin Oras tekee myös maisemamaalauksia. Teoksissaan Oras on kuvannut myös kallan kukkia. Hän on tehnyt myös muotokuvia.

## Palkinnot
Oras on palkittu Ranskan taiteilijaseuran kunniapalkinnolla vuonna 2001. Vuoden 2017 joulukuussa Varsinais-Suomen liitto myönsi hänelle Aurora-mitalin tunnustuksena kulttuurin ja taiteen saralla tehdystä työstä.

## Yksityiselämä
Johanna Oraksen puoliso on taidekauppias Reijo Oras. Heidän tyttärensä on tunnettu somepersoona Olivia Oras.

Johanna Oras on mukana kilpailijana *[[Farmi Suomi]]* -televisio-ohjelmassa, joka kuvattiin Pieksämäellä elokuussa 2024. 

## Teokset
*
*
*
*
*
*
*
*
*

## Lähteet

## Aiheesta muualla
* Johanna Oraksen kotisivut.
Aki Louhela

**Aki Tero Tapio Louhela** (s. 9. marraskuuta 1972 Oulu) on suomalainen laulaja ja säveltäjä, jonka ura alkoi vuonna 1992.

Louhela on osallistunut uransa aikana moniin eri kilpailuihin kuten Syksyn sävel -kilpailuun vuonna 1997, Voice of Asia -kilpailuun vuonna 1998 sekä The Voice of Finlandiin vuonna 2012.

Louhela on ollut vuosina 1991–2004 Samuli Edelmannin taustayhtyeessä ja lisäksi hän on tehnyt yhteistyötä myös muiden artistien kanssa, esimerkiksi toiminut studiomuusikkona.

Louhela on tehnyt sävellyksiä sekä omalle soolotuotannolle että muille artisteille. Vuonna 2013 häneltä ilmestyi kappale ”Neiti Etsivä” ja seuraavana vuonna ”Rikkauslaulu”.

Louhela esiintyy mielellään myös musikaalilavoilla, tästä esimerkkeinä Housut pois -musikaali, The Addams Family sekä Tangot solmussa -kesäteatteriesitys.

Louhelalta ilmestyi vuonna 2019 uusi single nimeltään Kahdet kasvot.

## Diskografia
* Aki Louhela (1997 Fazer Records)
* Sydämen reunalla (1999 Warner)

## Lähteet

## Aiheesta muualla
* Kotisivut
*
Jalustin

**Jalustin** on ratsun varusteisiin kuuluva kehys tai rengas, jossa ratsastaja pitää jalkaansa. Jalustin kiinnittyy satulaan jalustinhihnalla. Jalustimia käytetään yleensä pareittain ja niiden tarkoituksena on auttaa ratsaille nousua ja toimia tukena ratsastettaessa. Jalustimen käyttö lisää ratsastajan kykyä pysyä satulassa ja kontrolloida ratsua.

## Varhaista kehitystä
British Museumin kokoelmiin kuuluvissa assyrialaisissa pronssiovissa 850-luvulta eaa. on kuvattu ratsastava kuningas, jonka jalat lepäävät satulana toimivaan pehmikkeeseen kiinnitetyillä jalkalaudoilla.

Intiassa toisella vuosisadalla eaa. käytettiin hevosen selkään noustaessa apuna nahkahihnaa, jonka päässä oli isonvarpaan ympärille tarkoitettu lenkki.

## Jalustin Euroopassa
Gootit oppivat jalustimen käytön vaeltaessaan Euroopan läpi. Etelä-Venäjällä he kohtaisvat ratsastajakansoja skyyttejä ja sarmaatteja. Heiltä gootit oppivat jalustintekniikan, joka oli kokonaan tuntematon muualla Euroopassa. Jalustimien avulla ratsastajan tasapaino parani niin paljon, että hän pystyi tehokkaasti taistelemaan myös ratsunsa selästä. Goottiratsastajat osoittivat ylivoimaisuutensa ensimmäisen kerran vuonna 378 Adrianopolin taistelussa, jossa he surmasivat 40&nbsp;000 Rooman legioonalaista. Tämän jälkeen jalustin levisi nopeasti esimerkiksi roomalaisten ratsumiesten eli katafraktien käyttöön.

Nykymuotoisen jalustimen ja sen käyttötavan kehityksen edellytyksenä oli satularungon kehittyminen, koska ilman sitä jalustinten käyttö kohdisti hevosen selkään haitallista painetta.

## Lähteet

## Aiheesta muualla
Caldas da Rainha

**Caldas da Rainha** on Portugalin kaupunki Leirian piirissä Centron hallintoalueella. Se on samannimisen kunnan hallintokaupunki. Caldas da Rainhan kunnan pinta-ala on noin 256 neliökilometriä ja väkiluku 55&nbsp;206 (vuonna 2024). Kunnan väestötiheys on siten 216 asukasta neliökilometrillä.

Caldas da Rainha on saanut kaupunkioikeudet 26. elokuuta 1927. Kaupungin nimi tarkoittaa ’kuningattaren lähdettä’. Tällä viitataan kuningatar Leonoriin, kuningas Juhana II:n puolisoon, joka vuonna 1484 matkustaessaan Óbidosista Batalhaan näki talonpoikien kylpevän kylänsä kuumassa lähteessä ja perusti paikalle sairaalan. Caldas da Rainhan pormestari on Vítor Manuel Calisto Marques, ja kaupungin juhlapäivä on 15. toukokuuta.

Caldas da Rainha sijaitsee lähellä Atlantin rantaa (etäisyys 10 kilometriä). Varsinaisia seudun rannikkokaupunkeja ovat (pohjoisesta etelään) Nazaré, Salir do Porto, Foz do Arelho, Lourinhã ja Peniche. 

Kaupunki on tunnettu posliinituotteistaan (*Louça das Caldas*). Lasitetut, värikkäät tuotteet valmistetaan paikallisesta savesta. Läheisen kylän nimi Bombarral tarkoittaa hyvää savimaata, mikä viittaa alueen astianvalmistukseen jo menneinä vuosisatoina. Tunnettu saviteollisuuden kehittäjä oli 1800-luvulla elänyt lissabonilainen Rafael Bordalo Pinheiro, jonka nimeä kantava posliiniyritys toimii edelleen Caldasissa. Nykyajan tuotteiden pääosa on arkisia keittiöastioita, mutta osa on myös voimakkaan koristeellisia hedelmäkulhoja tai taide-esineitä.


Tiedosto:Rainha Dona Leonor Statue.jpg|Kuningatar Leonorin patsas Caldas da Rainhan keskustassa.
Tiedosto:Caldas da Rainha Pavilhões do Parque.jpg|Pavilhões do Parque -rakennus on ollut kaupungin sairaala.
Tiedosto:Foz arelho 1.jpg|Foz do Arelhon rantaa.


## Lähteet

## Aiheesta muualla

*Kaupungin kotisivut
Pikkujalohaikara

**Pikkujalohaikara** (*Ardea intermedia*) on haikaralaji. Se sijoitetaan harmaahaikaroiden sukuun, vaikka usein se on myös haikaroiden suvussa tai omassa *Mesophoyx*-suvussaan.

## Tuntomerkit
Pikkujalohaikara on 60-72 senttimetriä pitkä ja sen siipien kärkiväli on 105-115 senttimetriä. Sen höyhenpuku on valkoinen ja jalat kokotummat. Se muistuttaa jalohaikaraa, mutta on kooltaan pienempi ja sen nokka on tummaa kärkeä lukuun ottamatta keltainen. Lisäksi pikkujalohaikaran pää on pyöreämpi eikä sen kaula ole niin voimakkaasti S-mutkalle kaartunut.

## Levinneisyys
Pikkujalohaikaroita elää Saharan eteläpuolisessa Afrikassa, Etelä-, Itä- ja Kaakkois-Aasiassa sekä Australiassa. Pikkujalohaikaran maailmanlaajuiseksi populaatioksi on arvioitu 180 000-1 300 000 yksilöä. Kannankehitys on laskeva, mutta laji on luokiteltu elinvoimaiseksi.

## Ravinto
Kosteissa ympäristöissä pikkujalohaikara syö pääasiassa kaloja, äyriäisiä, sammakoita ja vesihyönteisiä. Kuivemmilla paikoilla se syö heinäsirkkoja ja muita hyönteisiä, hämähäkkejä, käärmeitä ja poikkeuksellisesti myös lintuja.

## Lisääntyminen
Pikkujalohaikarat pesivät yhdyskuntina muiden lintulajien kanssa. Ne eivät kuitenkaan muodosta tiheitä ryhmiä ja pesät sijaitsevat noin puolen metriä päässä toisistaan. Pesät rakennetaan oksista ja muista kasvinosista. Pesä sijaitsee usein puussa 3-6, joskus jopa 20 metrin korkeudessa. Joskus pesä voi olla myös kallionkielekkeellä, kaislikossa tai pensaassa.

## Lähteet
Cagnes-sur-Mer

**Cagnes-sur-Mer** on Ranskan kaakkoisosassa Välimeren rannalla sijaitseva kunta. Ranskan Rivieraan kuuluvasta Cagnes-sur-Meristä on matkaa Nizzan kaupungin keskustaan noin 15 kilometriä. Vuonna 2018 kunnassa oli 51&nbsp;411 asukasta.

Cagnes-sur-Mer on tunnettu eri alojen taiteilijoiden suosimana paikkana. Heitä on kaupungissa asunut 1900-luvun alkuvuosista lähtien, jolloin ranskalainen taidemaalari Pierre-Auguste Renoir muutti Cagnes-sur-Meriin viimeisiksi elinvuosikseen. Lisäksi kaupungissa on vaikuttanut useita amerikkalaisia kirjailijoita. Nykyään kaupungissa asuu muun muassa suomalainen taiteilija Johanna Oras.

## Nähtävyyksiä
Cagnes-sur-Merin merkittävimpiä nähtävyyksiä ovat muun muassa Pierre-Auguste Renoirin museokoti puistoineen sekä keskiaikainen Haut-de-Cagnesin linna.

Kaupungissa sijaitsee lisäksi Hippodrome de la Côte d’Azur, joka on yksi Ranskan merkittävimmistä raviradoista.

## Kuvia

Kuva: Hippodrome de la Côte d'Azur - Cagnes-sur-mer.JPG|Cagnes-sur-Merin ravirata.
Kuva: Chateau cagnes.JPG|Cagnesin linna.
Kuva: 2010 Cagnes sur mer drapeau vert.JPG|Cagnes-sur-Merin rantakatua.
Kuva: Cros-de-Cagnes.jpg|Cros-de-Cagnes


## Lähteet
*Kunnan verkkosivut 
*Kunnan turismisivut 

### Viitteet
Kadri Lehtla

**Kadri Lehtla** (s. 3. toukokuuta 1985 Tallinna) on virolainen ampumahiihtäjä.

Vancouverin olympialaisissa 2010 Lehtla sijoittui normaalimatkalla 45:nneksi ja pikakilpailussa 64:nneksi. MM-kilpailuissa Lehtlan paras sijoitus on pikakilpailun 20:s sija Östersundista vuodelta 2008. Maailmancupissa Lehtla on sijoittunut parhaimmillaan 18:nneksi Kontiolahden takaa-ajokilpailussa kaudella 2011–2012.

## Lähteet

## Aiheesta muualla
*Kadri Lehtlan kotisivut
Bumetanidi

**Bumetanidi** (C17H20N2O5S) on sulfonamideihin kuuluva lääkeaine. Sitä käytetään diureettina eli nesteenpoistolääkkeenä muun muassa sydämen vajaatoiminnan, korkean verenpaineen sekä keuhkopöhön hoidossa.

## Vaikutusmekanismi ja sivuvaikutukset
Bumetanidi vaikuttaa munuaisten Henlen lingossa ja estää natrium- ja kloridi-ionin takaisinimeytymistä. Tämä lisää veden ja natrium-, kalium-, kalsium- ja kloridi-ionien eritystä virtsaan ja poistaa näin nestettä kehosta. Bumetanidi on jopa 40 kertaa tehokkaampi diureetti kuin yleisesti käytetty furosemidi.

Bumetanidin sivuvaikutukset ovat melko samankaltaisia kuin furosemidilla. Se voi aiheuttaa päänsärkyä ja huonovointisuutta ja suurentuneen kaliumin erityksen takia hypokalemiaa. Bumetanidi ei ole kuulohermoille yhtä haitallinen kuin furosemidi, mutta se voi aiheuttaa lihaskramppeja, joita furosemidi ei aiheuta.

## Synteesi
Bumetanidin synteesin lähtöaine on 4-klooribentsoehappo, joka ensimmäisessä vaiheessa sulfonoidaan klooririkkihapon avulla. Tämän jälkeen muodostuva 4-kloori-3-kloorisulfonyylibentsoehappo nitrataan ja nitrattu yhdiste reagoi ammoniakin kanssa muodostaen 5-aminosulfonyyli-4-kloori-3-nitrobentsoehappoa. Tämä tuote reagoi natriumfenolaatin kanssa, joka korvaa kloorin, ja nitroryhmä pelkistetään platinakatalyytin ja vedytyksen avulla aminoryhmäksi. Viimeisessä vaiheessa pelkistetty yhdiste reagoi butanolin kanssa muodostaen bumetanidia. 

## Lähteet
Caesarsalaatti

**Caesarsalaatti** on yksinkertainen salaatti, joka sisältää romainesalaatin lehtiä, paahdettuja tai valkosipuli-öljy-sekoituksessa paistettuja leipäkuutioita eli krutonkeja ja parmesaanijuustoa kastikkeessa, joka valmistetaan kananmunankeltuaisesta, oliiviöljystä, sitruunamehusta, worcesterkastikkeesta tai sardelleista, valkosipulista, sinapista ja mustapippurista. Salaatista tehdään usein täyteläisempi lisäämällä siihen esimerkiksi kypsennettyä kanaa, rapeaa pekonia tai katkarapuja.

## Historiaa
Caesarsalaatin kehitti ravintoloitsija Caesar Cardini, italialaissiirtolainen, joka työskenteli ravintoloissa Meksikossa ja Yhdysvalloissa. Cardini asui San Diegossa Kaliforniassa mutta työskenteli rajan takana Tijuanassa kieltolain aikana. Hänen tyttärensä Rosa (1928–2003) muisteli, että Cardini keksi salaatin 4. heinäkuuta 1924, kun Yhdysvaltain itsenäisyyspäivän juhlinta oli tyhjentänyt keittiön raaka-aineista. Oli käytettävä, mitä sattui olemaan, ja Cardini keksi myös mennä sekoittamaan salaatin kastikkeen asiakkaiden pöydän ääreen.

## Valmistus
Caesarsalaatista ja etenkin sen kastikkeesta on lukemattomia reseptejä. Alun perin kastike valmistettiin raa'asta munankeltuaisesta, mutta salmonellavaaran vuoksi keltuainen voidaan joidenkin reseptien mukaan kuumentaa ja hyydyttää varovasti hyvin miedolla lämmöllä ja koko ajan vatkaten, ettei siitä tule kokkareista. Sitten sen annetaan jäähtyä ennen muiden aineiden lisäämistä.

Joissakin resepteissä parmesaani laitetaan kastikkeeseen eikä lastuina tai raasteina itse salaattiin. Vahvanmakuisen sardellimurskan sijasta kastikkeeseen suositellaan worcesterkastiketta, jonka yksi päämausteista on sardelli.

Caesarsalaatin kastikkeita on saatavilla myös pullotettuina valmiskastikkeina.

## Lähteet

## Aiheesta muualla
Óbidos

**Óbidos** on Portugalin kaupunki Leirian piirissä Centron hallintoalueella. Óbidosin kunnan pinta-ala on noin 142 neliökilometriä ja väkiluku 13&nbsp;720 (vuonna 2024). Kunnan väestötiheys on siten 97 asukasta neliökilometrillä.

Óbidos on 1200-luvulla rakennetun linnan suojiin syntynyt pikkukaupunki. Linnoitus on rakennettu harjanteelle, joka on sotilaallisen puolustamisen kannalta ollut hyvällä paikalla. Aikoinaan meri on ulottunut harjanteen juurelle saakka.

Alueen eteläosa on kaupunkialue, joka muodostuu valkoisiksi kalkituista ja kukkakoristeisita pienistä taloista ja niiden välissä mutkittelevista kujista. Pääkatu *Rua Direita* kuitenkin kulkee suoraan linnan portille. Ennen porttia avautuu aukio, ja sen laidassa on kirkko *Igreja de Santa Maria*. Samalla paikalla oli maurien kaudella moskeija. 

Pyhän Marian kirkko on koristeltu 1700-luvun keramiikalla ja sen päädyssä on kullattu hauta. Oikeanpuoleisessa kappelissa on maalauksia Pyhän Katariinan elämästä ja ne on maalannut espanjalaissyntyinen *Josefa d´Ayala*, jota Portugalissa kutsutaan nimellä Josefa de Óbidos. Vuonna 1648 kuollut taiteilija on ensimmäisiä arvostusta saaneita naistaidemaalareita.

Linna on rakennettu tasakokoisiksi hakatuista kivistä. Se koostuu muurista ja useista torneista, joista osa on nelikulmaisia, osa pyöreitä. Linnan sisäosassa on loistelias valtionhotelli eli pousada. Keskikesäisin kaupungissa järjestetään suuret markkinat. 

Óbidosin pormestari on Filipe Miguel Alves Correia Daniel. Kunnan juhlapäivä on 11. tammikuuta.


Óbidos - Charrete.JPG|Turistien kuljetusta
Obidos, Portugal (53974086062).jpg|Óbidosin katukuvaa
Rua na vila de Óbidos..jpg|Rua na vila
Óbidos - Painel de azulejo.JPG|Kirkon 1700-luvun keramiikkaa
View over roofs at Obidos Portugal.JPG|Obidos ja sen linnanmuuri
Obidos walls.JPG|Muuria pitkin voi kulkea linnoituksen ympäri.
Obidos April 2009-4b.jpg|Óbidosin linna


## Lähteet
* 

### Viitteet

## Aiheesta muualla

* Kunnan internetsivut
Reunanen

**Reunanen** on suomalainen sukunimi, joka on muun muassa seuraavilla henkilöillä:

*Ari Reunanen (s. 1984), jääkiekkomaalivahti
*Atte Reunanen (s. 1999), lapsinäyttelijä
*Harry Reunanen (1923–1979), jalkapalloilija
*Heikki Reunanen (s. 1968), pesäpalloilija
*Markku Reunanen (1933–2016), graafinen suunnittelija
*Minttu Reunanen (s. 2001), pesäpalloilija
*Reino Reunanen (1902–1978), jalkaväen upseeri
*Tarmo Reunanen (s. 1998), jääkiekkoilija
*Tilda Reunanen (1894–1965), kartanolaisuuden johtohenkilöitä
*Tuomas Reunanen (s. 1982), näyttelijä.
Jovan Belcher

**Jovan Allen Belcher** (24. heinäkuuta 1987 West Babylon, New York – 1. joulukuuta 2012 Kansas City, Missouri) oli yhdysvaltalainen amerikkalaisen jalkapallon pelaaja, pelipaikaltaan tukimies. 

Belcher edusti koko ammattilaisuransa ajan NFL-seura Kansas City Chiefsiä, jota ennen hän pelasi yliopistojalkapalloa Mainen yliopistossa.

## Kuolema

Belcher ampui 1. joulukuuta 2012 ensin tyttöystävänsä, minkä jälkeen ajoi Chiefsin kotistadionille Arrowhead Stadiumille. Stadionin tiloissa Belcher surmasi itsensä päävalmentaja Romeo Crennelin ja toimitusjohtaja Scott Piolin edessä.

## Lähteet
Rinkinen

**Rinkinen** on muun muassa seuraavien suomalaisten henkilöiden sukunimi:

*Anu Rinkinen (s. 1972), runoilija, suomentaja, toimittaja ja opettaja
*Henni Rinkinen (s. 2000), jalkapalloilija
*Niina Rinkinen (s. 1978), pesäpalloilija
*Nina Rinkinen, teatteriopettaja ja teatterinjohtaja, Teatteri Tuikkeen perustajajäsen
*Teemu Rinkinen (s. 1987), jääkiekkoilija
*Tauno Rinkinen (1924–1993), nyrkkeilijä.
Benjam Pöntinen

**Benjam ”Benga” Pöntinen** (s. 1953 Lapua) on suomalainen luontovalokuvaaja ja tietokirjailija. Luontokuvaajana Pöntinen on erikoistunut erityisesti liito-oraviin, lepakoihin ja lintuihin. Vuosina 1988–2011 hän on julkaissut 21 valokuvakirjaa, osallistunut kahden luontoaiheisen elokuvan tekemiseen ja ollut mukana vuosina 1979–2012 yli kahdessakymmenessä valokuvanäyttelyssä Suomessa ja muualla. Pöntinen asuu Lapualla ja on töissään kuvannut paljon eteläpohjalaista luontoa ja maisemaa.

Pöntiselle myönnettiin vuonna 2013 Suomen valokuvajärjestöjen keskusliiton Finnfoto-palkinto ja vuonna 2016 taiteilijaeläke.

## Julkaisuja
*

## Lähteet

## Aiheesta muualla
* Benjam Pöntisen kotisivu
Alexander Merkel

**Alexander Merkel** (syntyjään Александр Васильевич Меркель, s. 22. helmikuuta 1992 Almaty, Kazakstan) on saksalais-kazakstanilainen jalkapalloilija, pelipaikaltaan hyökkäävä keskikenttä. Hän edustaa Alankomaiden Eredivisiessa pelaavaa Heracles Almeloa.

Merkel on pelannut Italian Serie A:ssa 32 ottelua Milanin, Genoan ja Udinesen joukkueissa ja tehnyt niissä yhden maalin. Hän on pelannut myös Sveitsin, Itävallan ja Alankomaiden pääsarjoissa.

Merkel on pelannut useissa Saksan nuorisomaajoukkueissa. Hän on pelannut Kazakstanin A-maajoukkueessa kolme ottelua vuosina 2015–2019.

## Lähteet
Säästöpörssi

**Säästöpörssi** oli suomalainen halpakauppaketju. Sen perustivat tammisaarelaiset Timo ja Tapio Halme. Ensimmäinen Säästöpörssi-myymälä avattiin Karjaalle 1980-luvulla. Suomessa oli seitsemän Säästöpörssiä, ja ne kaikki sijaitsivat Etelä-Suomessa.

Säästöpörssi on ollut osa Tokmanni-konsernia vuodesta 2007 lähtien. Vuoden 2015 aikana kaikki Säästöpörssi-myymälät muutettiin Tokmanneiksi. (Paitsi Nummelan myymälä joka muutettiin Kodin Tavaratalo -myymäläksi.) Näin tapahtui myös muille Tokmanni-konsernin myymälöille.

Säästöpörssin tuotevalikoima koostui muun muassa elintarvikkeista, kodinhoitovälineistä, vaatteista, työkaluista, leluista ja eläintarvikkeista.

## Lähteet
Seppo Pöntinen

**Väinö Seppo Pöntinen** (26. tammikuuta 1945 Kuopio – 25. kesäkuuta 2022 Hauho) oli suomalainen sosiologi ja Turun yliopiston sosiologian professori.

Pöntinen valittiin Turun yliopiston toiseksi sosiologian professoriksi vuonna 1997, ja hän jäi virastaan eläkkeelle vuonna 2010. Pöntisen tieteellisen kiinnostuksen kohteita olivat sosiaalinen stratifikaatio, luokkatutkimus, sosiaalinen liikkuvuus ja sosiologian tutkimusmenetelmät.

## Lähteet

## Aiheesta muualla
*Seppo Pöntisen muistokirjoitus Helsingin Sanomissa
Alban herttua

**[[Alba-suku|Alban]] herttua** () on espanjalainen aatelisarvo, johon liittyy Espanjan granden arvo. Arvo juontuu Alba de Tormesin kreivin arvosta, jonka Kastilian kuningas Henrik IV korotti herttuanarvoksi vuonna 1472.

Alba de Tormesin herttuan arvo on eräs Espanjan korkea-arvoisimmista aateluuksista ja edustaa erästä Euroopan historian arvovaltaisimmista suvuista. Arvo on kuulunut historiansa aikana kolmelle eri suvulle: ensin 1755 sammuneelle alkuperäiselle Alba-suvulle eli Álvarez de Toledo -suvulle, toisena vuonna 1802 sammuneelle Silva-suvulle, ja nykyisin Englannin kuninkaan Jaakko II:n aviottomasta pojasta polveutuvalle FitzJames-suvulle.

Kuuluisia Alban herttuoita ovat muiden muassa don Fernando Álvarez de Toledo, Alban 3. herttua ja Espanjan Alankomaiden käskynhaltija -- viittaukset "Albaan" tai hollanniksi "Alvaan" erityisesti Alankomaiden historian kontekstissa tarkoittavat yleensä häntä; sekä doña María del Pilar de Silva, Alban 13. herttuatar, taiteilija Francisco Goyan muusa.

Jotkin Alban herttuoista naivat Kristoffer Kolumbuksen ja Cosimo de Medicin suvuista sekä Berwickin herttuasuvusta, mistä seurauksena Albat ovat kaukaista sukua englantilaisille Spencerin jaarlien ja Marlborough'n jaarlien suvuille.

## Alba de Tormesin lordit (1429–1438)
# don Gutierre III Alvarez de Toledo, Palencian piispa, Sevillan arkkipiispa ja Toledon arkkipiispa.

## Alba de Tormesin kreivit (1438–1472)
# don Hernando Álvarez de Toledo
# don García Álvarez de Toledo (korotettiin herttuaksi 1472).

## Alba de Tormesin herttuat (1472—)
# don García Álvarez de Toledo
# don Fadrique Álvarez de Toledo
# don Fernando Álvarez de Toledo y Pimentel (1507–1582)
# don Fadrique Álvarez de Toledo
# don Antonio Álvarez de Toledo
# don Fernando Álvarez de Toledo
# don Antonio Álvarez de Toledo
# don Antonio Álvarez de Toledo
# don Antonio Álvarez de Toledo
# don Francisco Álvarez de Toledo
# doña María Teresa Álvarez de Toledo
# don Fernando de Silva
# doña María del Pilar de Silva (1762–1802)
# don Carlos Miguel Fitz-James Stuart
# don Jacobo Fitz-James Stuart
# don Carlos María Fitz-James Stuart
# don Jacobo Fitz-James Stuart
# doña María del Rosario Cayetana Fitz-James Stuart y Silva
# don Carlos Fitz-James Stuart.
Jääpallon Maakuntasarja 1958

**Jääpallon Maakuntasarjaan kaudella 1957-1958** osallistui 48 joukkuetta.
Sarja oli jaettu 8 lohkoon siten, että kaksi ennakolta määrättyä piiriä muodosti yhden lohkon. Kukin lohko oli jaettu piireittäin kahteen alalohkoon, joissa pelattiin kilpailu alalohkon voitosta  piirien järjestämänä. Alalohkojen voittajat pelasivat kaksoisottelun lohkovoitosta. Ottelujen  järjestäjänä toimi Palloliitto.

## Maakuntasarja
### Loppuottelut

Voittaja: Peli-Peikot

Voittaja: Ilves-Kissat

Voittaja: Littoisten TU

Voittaja: Savonlinnan TPS

Voittaja: Pateniemen Urh.

Voittaja: Gamlakarleby BK

Loppuotteluvoittajien lisäksi suomensarjaan nousivat ilman ottelua Riihimäen Palloseura ja Kajaanin Jää-Hukat

## Lähteet
Valmet 359

**Valmet 359D** oli vuonna 1957 esitellyn Valmet 33D:n jälkeen toinen Valmetin valmistama dieseltraktorimalli.

Tämä 33:n edelleen kehitetty versio sai vuonna 1959 tyyppinimekseen 359 D. Tehoa oli 37,5 hv ja nimelliskierrosluku oli 2000 r/min. Vaihteita oli 6 eteen ja 2 taakse. Polttoainesäiliö oli sijoitettu kytkimen ja vaihteiston väliin ja pohja oli tasainen kuten edeltäjässäkin.  Hydrauliikassa oli erillinen 10 litran öljysäiliö erillään vaihteistosta. Mittarit oli nyt sijoitettu kojetauluun.
Ulkoisesti 359D oli lähes täydellisesti samannäköinen kuin 33D.

## Katso myös
*Kaikki Valmet-traktorit
*Luettelo erimerkkisistä traktoreista
*Volvo BM
*Volvo BM Valmet
*Valmet-Valtra
*Valtra
*Valmet 20
*Valmet 33
*Valmet 15
*Valmet 361 D
*Valmet 565
*Valmet 500

## Aiheesta muualla
* Valmet-talli
* Vanhat valmetit Ry.
* Valtra History, Valtra.fi
* (Valmet) Konedata
Bubit

**Bubit** ovat bantukieltä puhuva kansa Päiväntasaajan Guineassa. He ovat Biokon saaren kantaväestöä. Bubeja arvioidaan olevan noin 25&nbsp;000 henkeä.

Bubit ovat muuttaneet Biokolle ilmeisesti nykyisen Kamerunin alueelta useita vuosisatoja sitten. 1800-luvun tautiepidemiat vähensivät heidän lukumääränsä huomattavasti. Bubit vastustivat espanjalaisten siirtomaaisäntien määräämää pakkotyötä ja nousivat kapinaan vuonna 1907. Espanjalaiset toivat plantaaseilleen työntekijöitä Afrikan mantereelta, minkä seurauksena bubit muodostavat enää alle 10 prosenttia Biokon väestöstä (toisen tiedon mukaan noin 15 %). Francisco Macías Ngueman hirmuhallinnon aikana bubit joutuivat vainon kohteeksi. He kapinoivat jälleen vuonna 1998.

Kansan perinteisiä elinkeinoja ovat trooppiseen kaskiviljelyn perustuva maatalous, öljypalmun hedelmien keräily, metsästys ja kalastus. Tärkeimmät viljelykasvit ovat jamssi, banaani, hirssi, riisi, kahvi ja kaakao. Käsitöistä kehittynein on puunleikkaus.

Bubit asuvat nelikulmaisista puisista majoista koostuvissa tiiviissä kylissä. Perinteinen vaatetus on vaihtunut eurooppalaiseen. Ruokavalio koostuu etupäässä kasvisruoista.

Yhteiskuntajärjestyksen perustana ovat suurperheet, matrilineaariset suvut, kyläyhteisöt ja salaseurat. Bubit jakautuvat useisiin paikallisryhmiin. Valtaosa kansasta on katolisia ja loput protestantteja tai perinteisten uskomusten harjoittajia.

## Lähteet
Ni una Sola Palabra

**Ni una Sola Palabra** on meksikolaisen Paulina Rubion Ananda-albumille julkaistu single. Sen tuotti Cachorro Lopéz ja julkaisi Universal 23. heinäkuuta 2006. Se on Paulinan kolmas single, joka on muodostunut Yhdysvalloissa pop-hitiksi sijoittuen Billboard Hot 100 -listalla sijalle 98.

## Viralliset versiot
* 1. Ni Una Sola Palabra (album version)
* 2. Ni Una Sola Palabra (Pasito Duranguense version)
* 3. Ni Una Sola Palabra (Norteña version)
* 4. Ni Una Sola Palabra (Nico Prosen B.A. mix)
* 5. Ni Una Sola Palabra (DJ Hessler InDaHouse extended mix)
* 6. Ni Una Sola Palabra (DJ Hessler InDaHouse radio mix)
* 7. Ni Una Sola Palabra (Reggaeton version) feat. Trebol Clan
* 8. Ni Una Sola Palabra (Belanova remix)

## Listat ja palkinnot

#### Listat

#### Palkinnot

## Lähteet
Nathan Sykes

**Nathan James Sykes** (s. 18. huhtikuuta 1993) on brittiläinen laulaja ja lauluntekijä. Hän kuuluu englantilais-irlantilaiseen poikabändiin nimeltä The Wanted. 

Nathan kasvoi Abbeydalessa, Gloucesterissa hänen äitinsä, joka oli musiikinopettaja, sekä pikkusiskonsa kanssa. Nathan aloitti laulamaan jo 6-vuotiaana.
Mark Forest

**Mark Forest** (oikealta nimeltään **Lou Degni**, 6. tai 16. tammikuuta 1933 New York – 7. tammikuuta 2022) oli yhdysvaltalainen kehonrakentaja, elokuvanäyttelijä ja oopperalaulaja.

Sukujuuriltaan italialaissyntyisestä Forestista tuli Steve Reevesin jälkeen yksi peplumelokuvien kehonrakentajatähdistä. Hänen elokuvansa *[[Herkuleen kosto]]* kuuluu lajityypin merkkiteoksiin. Peplumin suosion hälvettyä Degni opiskeli Italiassa oopperaa ja muutti sitten Kaliforniaan, jossa hän työskenteli laulunopettajana.

## Elokuvat
* *[[Herkuleen kosto]]* (*La vendetta di Ercole*, 1960)
* *[[Kuninkaiden laakson jättiläinen]]* (*Maciste nella valle dei Re*, 1960)
* *[[Maciste ja manalan valtiatar]]* (*Maciste, l’huomo più forte del mondo*, 1961)
* *[[Maciste, il gladiatore più forte del mondo]]* (”Maciste, maailman vahvin gladiaattori”, 1962)
* *Maciste, l’eroe più grande del mondo* (”Maciste, maailman suurin sankari”, 1963)
* *Maciste contro i mongoli* (”Maciste vastaan mongolit”, 1963)
* *Maciste gladiatore di Sparta* (”Maciste, Spartan gladiaattori”, 1964)
* *Maciste nell’inferno di Gengis Khan* (”Maciste Tšingis-kaanin helvetissä”, 1964)
* *Ercole contro i figli del Sole* (”Herkules vastaan auringon pojat”, 1964)
* *Il magnifico gladiatore* (”Mahtava gladiaattori”, 1964)
* *[[Il leone di Tebe]]* (”Theban leijona”, 1964)
* *[[Kindar, l'invulnerabile]]* (”Kindar haavoittumaton”, 1965)

## Lähteet

## Aiheesta muualla

* 
* International Movie Database: Mark Forest 
* Mark Forest at Brian’s Drive-In Theater
Smørrebrød

**Smørrebrød** eli **tanskalainen voileipä** on Tanskassa suosittu lounasruoka. Se on yksikerroksinen eli avoin voileipä, jossa lihaleikkeleitä, kalasäilykkeitä tai -fileitä, juustoviipaleita, erilaisia levitteitä, vihannesviipaleita ja muita leivänpäällisiä on aseteltu voidellun leipäviipaleen päälle usein niin runsaasti, ettei leipää juuri alta näy. Leipänä käytetään tiivistä ruisvuokaleipää tai vaaleaa vehnävuokaleipää.

Runsaiden päällysteidensä takia smørrebrød-leivät syödään yleensä lautaselta veitsellä ja haarukalla. Ruokajuomaksi sopii hyvin tanskalainen tai muu vaalea lager-olut.

## Tunnettuja smørrebrød-leipiä
Jotkin tanskalaisten voileipien päällisyhdistelmät ovat niin vakiintuneita, että ovat saaneet omat nimensä:
* *Sol over Gudhjem* eli ”aurinko Gudhjemin yllä” (ruisleipä, savusilli, purjo- tai keltasipuli, raaka munankeltuainen)
* *Dyrlægens natmad* eli ”eläinlääkärin yöpala” (ruisleipä, maksapasteija, suolaliha, lihahyytelö ja sipulirenkaat)
* *Stjerneskud* eli ”tähdenlento” (vehnäleipä, lehtisalaatti, tomaattiviipaleet, leivitetty punakampela, höyrytetty punakampela, päällä majoneesilla, kaviaarilla ja sitruunaviipaleella höystetyt katkaravut)
* *Pariserbøf* eli ”pariisinpihvi” (ruisleipä, jauhelihapihvi, sipuli, paistettu muna ja säilykepunajuuri)
* *Leverpostej* eli maksapasteijaleipä (ruisleipä, lämmin maksapasteija, pekoni, sienimuhennos)
* paahtopaistileipä (ruisleipä, paahtopaistiviipaleet, remoulade-kastike, hieman piparjuurta ja paahdettua sipulia)
* *Ribbensteg* eli paahdettu porsaanlihaleipä (ruisleipä, porsaanpaisti, hapan punakaali, appelsiiniviipale)
* *Tartarmad* (ruisleipä, tartarpihvi, raaka sipuli, raastettu piparjuuri, raaka munankeltuainen)
* *Laks* (vaalea leipä, graavilohi, katkaravut, sitruunaviipale, tilli).

## Kirjallisuutta
* Katrine Klinken, *Smørrebrød – Danish open*, Thaning & Appel, 2008
* Ida Davidsen and Mia Davidsen, *Open your heart to the Danish open – : the Davidsen dynasty and their best recipes*, Lindhardt og Ringhof, 2006. .
* Inge Lotz, *Danish open sandwiches*, Aschehoug Fakta, 1997. .
Vultee P-66 Vanguard

**Vultee P-66 Vanguard** on Yhdysvalloissa suunniteltu ja valmistettu yksipaikkainen hävittäjälentokone. Se oli potkurikäyttöinen ja siinä oli ahdettu tähtimoottori. Moottorin valmistaja oli Pratt & Whitney ja se oli tyypiltään hyvin usein tuona aikana käytetty R-1830. Sen teho oli 1&nbsp;200 hevosvoimaa (895 kW).

Konetyypin kehittely alkoi vuonna 1938. Alun perin konetyypin mallinimi oli *Model 48*. Ensilento tapahtui vuoden 1939 syyskuussa. Koneessa oli kuitenkin rakenteellisia ongelmia. Parannettu X-versio ensilensi vuoden 1940 helmikuussa. Vultee-tehtaan perustaja Gerard Vultee menehtyi vaimonsa Sylvian kanssa lento-onnettomuudessa hieman ennen X-version ensilentoa. Vultee yhdistyi Consolidated Aircraftin kanssa Convairiksi vuonna 1943.

Ruotsi tilasi konetta 144 kappaletta vuonna 1940, mutta heinäkuussa 1940 voimaan tulleen aseiden vientikiellon vuoksi sille ei toimitettu yhtään. Sen sijaan niin Yhdistynyt kuningaskunta kuin Kanadakin kieltäytyivät ottamasta vastaan P-66-koneita. Ne annettiin lopulta Kiinalle. Luultavasti kiinalaisten lentojoukoille soveltui käytettäväksi konetyyppi, jonka toimintamatka oli aikanaan suhteellisen hyvä, 1&nbsp;530 kilometriä. Lento-ominaisuuksiltaan ja suorityskyvyltään varsin keskinkertaisen lentokoneen ainoat käyttäjämaat olivat Yhdysvallat sekä Kiina. Yhdysvallat käytti konetyyppiä lähinnä lentäjien koulutuskoneena. Operatiivinen lakikorkeus oli 8&nbsp;595 metriä ja huippunopeus 547 km/h.

Ampuma-aseistus käsitti neljä 7,7 mm ja kaksi 12,7 mm konekivääriä. Kaikki tuliaseet olivat suoraan eteenpäin ampuvia.

## Lähteet
* Mondey, David: *The Hamlyn Concise Guide to American Aircraft of World War II* (englanniksi)  (ensipainos 1982) (s. 247–248)

### Viitteet
Ruohonen

**Ruohonen** tarkoittaa seuraavia:

## Sukunimenä
*Anna Ruohonen (s. 1967), vaatesuunnittelija
*Elina Ruohonen (s. 1970), kuvataiteilija
*Ilkka Ruohonen (1958–2016), kulttuuriantropologi ja dokumenttiohjaaja
*Juha Ruohonen, arkeologi
* Juhani Ruohonen, museonjohtaja
*Juhani Ruohonen (s. 1947), jääkiekkoilija
*Juuso Ruohonen eli View (s. 1992), rap-artisti
*Kirsikka Ruohonen eli Adikia (s. 1990), rap-artisti
*Laura Ruohonen (s. 1960), näytelmäkirjailija
*Matti Ruohonen (s. 1949), iskelmälaulaja, Matti ja Teppo -duon jäsen
*Oskari Ruohonen, *Oskr* (s. 1987), laulaja ja musiikin tuottaja
*Pasi Ruohonen (s. 1970), laulaja ja ääninäyttelijä
*Pentti Ruohonen (1931–2014), pakinoitsija, toimittaja ja tietokirjailija
*Pirkko Ruohonen-Lerner (s. 1957), perussuomalainen poliitikko ja europarlamentaarikko
*Seppo Ruohonen (1946–2020), oopperalaulaja, Matti ja Teppo Ruohosen veli
*Seppo Ruohonen (s. 1946), diplomi-insinööri ja yritysjohtaja, energianeuvos
*Teppo Ruohonen (s. 1948), iskelmälaulaja, Matti ja Teppo -duon jäsen

## Paikannimenä
*Iso-Ruohonen, järvi Kiiminkijoen vesistöalueella
*Vähä-Ruohonen, järvi Kiiminkijoen vesistöalueella
Roivainen

**Roivainen** on suomalainen sukunimi, joka on muun muassa seuraavilla henkilöillä:

*Hannu Roivainen, lentopalloilija
*Heikki Roivainen (1900–1983), sammaltutkija
*Irene Roivainen (s. 1955), Suomen Setlementtiliiton puheenjohtaja, kunnallispoliitikko (vihreä), ma. professori
*Päivi Roivainen (s. 1989), maastohiihtäjä
*Raija Roivainen (s. 1938), laulaja, laulupedagogi
*Teemu Roivainen (s. 1986), laulaja, vuoden 2014 tangokuningas
Marseillen metro

**Marseillen metro** on RTM:n ylläpitämä metrojärjestelmä Marseillessa. Järjestelmä koostuu kahdesta metrolinjasta, joista ensimmäinen otettiin käyttöön vuonna 1977 ja toinen vuonna 1984. Linjan M1 reitti tekee U-käännöksen Vieux-Port -satamassa siten, että sen pääteasemat ovat idässä. Linja M2 kulkee pohjois-etelä -suuntaisesti. Kaupungin metrojunat kulkevat noin viiden minuutin välein.

## Lähteet
Heikinharjun sairaala

**Heikinharjun sairaala** oli psykiatrinen sairaala Heikinharjun kaupunginosassa Oulussa. Sairaalarakennus on nykyisin pakolaisten vastaanottokeskuksena.

Heikinharjun sairaala perustettiin Oulun ympäristökuntien kuntainliiton B-mielisairaalaksi silloisen Oulujoen kunnan alueelle. B-mielisairaaloissa hoidettiin kroonikkoja ja helppohoitoisia potilaita, kun taas A-mielisairaalat oli tarkoitettu akuuteille ja vaikeahoitoisille potilaille. Ensimmäiset potilaat Heikinharjun sairaalaan otettiin tammikuussa 1960. Henkilökuntaa sairaalassa oli tuolloin noin sata ja potilaspaikkoja 320. Sairaalarakennukset suunnitteli Inkeri ja Erkki Linnasalmen arkkitehtitoimisto.

Heikinharjun sairaalaa ylläpitänyt kuntainliitto yhdistettiin Pohjois-Pohjanmaan sairaanhoitopiiriin vuoden 1989 alussa. Sairaanhoitopiiri lakkautti Heikinharjun sairaalan alkuvuonna 1991 osana säästötoimenpiteitä. Viimeiset potilaat lähtivät sairaalasta saman kevään aikana. Rakennukset vuokrattiin sosiaalihallitukselle pakolaisten vastaanottokeskusta varten.

## Lähteet
*

### Viitteet
Ruuskanen

**Ruuskanen** on suomalainen sukunimi, joka on muun muassa seuraavilla henkilöillä:

*Adiel Ruuskanen (1891–1952), jääkäri
*Antti Ruuskanen (s. 1984), keihäänheittäjä
*Asko Ruuskanen (1938–2023), kolmiloikkaaja, rehtori ja opetusneuvos
*Essi Ruuskanen (s. 1989), kuvataiteilija ja muraalimaalari
*Jaakko Ruuskanen (s. 1990), jalkapalloilija
*Jali Ruuskanen (s. 1939), päätoimittaja
*Joni Ruuskanen (s. 1988), jalkapalloilija
*Juha-Matti Ruuskanen (s. 1984), mäkihyppääjä
*Juhani Ruuskanen (s. 1947), ilmansuojelun emeritusprofessori
*Kaarle Pietari Ruuskanen (1848–1909), tukkukauppias ja K. P. Ruuskanen Oy:n perustaja
*Kaarlo Ruuskanen (1891–1953), diplomaatti, lähetystöneuvos, kalterijääkäri
*Kustaa Ruuskanen (1881–1971), Edistyspuolueen kansanedustaja 1919–1922, kunnallisneuvos
*Lauri Ruuskanen (1893–1974), kauppaneuvos ja K. P. Ruuskanen Oy:n toimitusjohtaja, Kaarle Pietari Ruuskasen poika
*Lauri Ruuskanen (1913–1983), metsänhoitaja, metsäneuvos
*Lauri-Juhani Ruuskanen (1932–1970), oopperaohjaaja ja näyttelijä, kauppaneuvos Lauri Ruuskasen poika
*Leo Ruuskanen (s. 1946), taiteilijanimimerkki
*Maija Ruuskanen (s. 1976), säveltäjä ja muusikko
*Markus Ruuskanen (s. 2000), ruotsinsuomalainen jääkiekkoilija
*Nanne Ruuskanen (s. 2001), jalkapalloilija
*Natasa Ruuskanen (s. 1999), jalkapalloilija, Nanne Ruuskasen sisaer
*Olli Ruuskanen (s. 1945), lääkäri ja infektiotautiopin emeritusprofessori
*Olli-Pekka Ruuskanen (s. 1966), taloustieteilijä
*Pertti Ruuskanen (1953–2022), alppihiihtäjä
*Pia Ruuskanen (s. 1972), nopeuslaskija 
*Tero Ruuskanen (s. 1977), pesäpallotuomari
*Timo Ruuskanen (s. 1968), korkeushyppääjä, Asko Ruuskasen poika 
*Vesa Ruuskanen (1940–2011), teoreettisen fysiikan professori
*Vilho Ruuskanen (1912–1980), näyttelijä
*Waltteri Ruuskanen (s. 1997), jääkiekkoilija
Rusanen

**Rusanen** on suomalainen sukunimi, joka on muun muassa seuraavilla henkilöillä:

*Johan Rusanen (1895–1977), jääkäri
*Johanna Rusanen-Kartano (s. 1971), oopperalaulaja
*Juha-Pekka Rusanen (s. 1990), Kiuruveden kaupunginjohtaja
*Matti Rusanen (s. 1955), pikajuoksija
*Pertti Rusanen (s. 1950), oopperalaulaja
*Pirjo Rusanen (s. 1940), kansanedustaja ja EU-parlamentaarikko
*Rosa Rusanen (s. 1992), näyttelijä
*Rufus Rusanen, televisionäyttelijä
*Timo Rusanen (s. 1964), Saarijärven ent. kaupunginjohtaja
*Ville Rusanen (s. 1977), oopperalaulaja.
Nik’s Brih Riika

**Nik’s Brih Riika** oli latvialainen jääkiekkoseura. Seura oli toiminnassa vuosina 1987–2000, ja oli hetken aikaa Latvian johtava jääkiekkoseura, mistä kertoo seitsemän peräkkäistä mitalisijaa.

Kun Nik’s Brih Riika lopetettiin, iso osa sen pelaajista siirtyi vastaperustettuun Vilki Riikaan.
Filoteo Alberini

**Filoteo Alberini** (14. maaliskuuta 1867 Orte – 12. huhtikuuta 1937 Rooma, Italia) oli italialainen elokuvatuottaja, -ohjaaja ja elokuvaaja. Hänen vuoden 1905 elokuvaansa *[[La presa di Roma]]* pidetään ensimmäisenä italialaisena fiktioelokuvana, ja hän oli samana vuonna perustamassa Alberini & Santonin elokuvayhtiötä, josta tuli myöhemmin Cines.

Alberini syntyi Ortessa 1867. Hän oli sotilasmaantieteellisen instituutin insinööri, kun hän marraskuussa 1895 haki patenttia Kinetografo Alberinille, joka oli eräänlainen yhdistetty kamera- ja projektorilaite. Vaikka laitteen toiminnasta ei ole jäänyt todisteita, Alberinista tuli Italian elokuvan pioneereja.

Anchise Cappellettin ja Lionello Ganucci-Cancellierin kanssa Alberini kehitti 1897 Cinesigrafo-laitteen, joka käytti samanlaista laajakuvafilmiä kuin yhdysvaltalainen Biograph Company. Alberini aukaisi 1900-luvun alussa elokuvateattereita Firenzeen ja Roomaan, ja hän perusti 1905 Dante Santonin kanssa elokuvayhtiön, joka tuotti ensimmäisen italialaisen fiktioelokuvan. *La presa di Roma* oli lyhytelokuva, joka kertoi vuoden 1870 Rooman valtauksesta Italian yhdistymisen aikaan. Alberinin ja Santonin yhtiöstä kehittyi Cines, joka menestyi jopa maailmanlaajuisesti.

Elokuvien lisäksi Alberini kehitti erilaisia laitteita. Hän teki kokeita muun muassa stereoskoopeilla ja laajakuvaformaatilla. Alberini kuoli kotonaan Roomassa vuonna 1937.

## Lähteet